Димитър Донев
В ранна зима

chitanka.info

Прелетяват в ранна зима

жерави към южен остров.

Път се вие,

        дом си имам,

порти не залоствам.

Нека бягат,

нека стенат,

подивели в своя полет.

Ляга ивица пред мене

— сянка на топола.

Като птиците не мога

в две гнезда

        да търся пламък.

Лунен сърп — звезда двурога

грее и за двама.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.